సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
స్వ‌ల్పంగా త‌గ్గిన అరబిందో ఫార్మా లాభం
ఆర్థిక ఫలితాల నేపథ్యంలో బీఎస్‌ఈలో అరబిందో ఫార్మా షేర్ బీఎస్ఈలో 25.60 రూపాయ‌ల‌(4.23%)న‌ష్టంతో రూ. 579.50 వద్ద ముగిసింది. మ‌రో సూచీ ఎన్ఎస్‌ఈలో రూ. 27.25(4.50%)కోల్పోయి రూ.578 వ‌ద్ద స్థిర‌ప‌డింది.
Samayam Telugu | Updated:
May 29, 2018, 05:02PM IST
అరబిందో ఫార్మా నికర లాభం 2017-18 నాలుగో త్రైమాసిక కాలంలో స్వల్పంగా(0.75%) తగ్గింది. 2016-17 క్యూ4లో రూ.533 కోట్లుగా ఉన్న నికర లాభం తాజా క్యూ4లో రూ.529 కోట్లకు తగ్గింది. ఆదాయం మాత్రం రూ.3,642 కోట్ల నుంచి రూ.4,049 కోట్లకు పెరిగిందని అరబిందో ఫార్మా తెలిపింది. ఇక పూర్తి ఆర్థిక సంవత్సరం పరంగా చూస్తే, 2016-17లో రూ.2,302 కోట్లుగా ఉన్న నికర లాభం గత ఆర్థిక సంవత్సరంలో 5 శాతం వృద్ధితో రూ.2,423 కోట్లకు పెరిగింది.
ఆదాయం రూ.15,090 కోట్ల నుంచి రూ.16,500 కోట్లకు ఎగసిందని కంపెనీ తెలియజేసింది. గత ఆర్థిక సంవత్సరం ఆదాయం, లాభదాయకతల్లో ఆరోగ్యకరమైన వృద్ధినే సాధించామని కంపెనీ పేర్కొంది. ఆర్థిక ఫలితాల నేపథ్యంలో బీఎస్‌ఈలో అరబిందో ఫార్మా షేర్ బీఎస్ఈలో 25.60 రూపాయ‌ల‌(4.23%)న‌ష్టంతో రూ. 579.50 వద్ద ముగిసింది. మ‌రో సూచీ ఎన్ఎస్‌ఈలో రూ. 27.25(4.50%)కోల్పోయి రూ.578 వ‌ద్ద స్థిర‌ప‌డింది.